Vi (to voksne og to tenåringer) hadde et supert opphold i leiligheten til Lill-Kristin under Norway Cup. Leiligheten har fantastisk beliggenhet med utsikt over Oslo fra stua/terrassen, og den ligger nær både Ekebergsletta og sentrum. Nærbutikk som er åpen alle dager bare få minutters gange unna. Bussen stopper like ved, og den ble flittig brukt både opp på sletta (5 min) og ned til byen (10-15 min). Leiligheten har alt man trenger av utstyr, sengene er gode og nabolaget er stille og rolig. TV både i stua og på «ungdomsrommene» er også et pluss når man reiser med ungdommer. Lill-Kristin og Arne var tilgjengelig under hele oppholdet og responderte raskt på meldinger - de gjorde alt de kunne for at vi skulle trives 🤩 Vi kommer veldig gjerne tilbake og kan sterkt anbefale leiligheten til andre som skal feriere i Oslo 😊